VEGA og Langelinie Pavillonen præsenterer  **Syng med på københavnersange, sensommer viser og kærlige evergreens**

*Søndag den 2. september lufter vi nye og gamle dele af den danske sangskat og fejrer søndags- fællesskabet til en eftermiddag fyldt med fællessang på Langelinie Pavillonen.*

I 2015 afholdte vi for første gang VEGAs Sangskat, og vi blev sunget bagover af aftenens publikum. Se blot stemningsvideoen fra aftenen [HER](https://www.youtube.com/watch?v=pKt1aerWcNo).

Sidenhen har vores fællessangsarrangementer været ekstremt populære. Vi har længe haft lyst til at dele denne sangglæde med hele Danmark, og derfor har vi nu teamet op med Langelinie Pavillonen og deres skønne terrasse for i fællesskab at nyde en eftermiddag med nogle af sensommerens smukke sange.

De mange danske og københavnske sange kan bruges til mere end højtider, Sankt Hans og fællesskrål til koncerter, så tag din mormor, bedste ven, nabo eller kollega i hånden og kom og syng med os.

**Sangvært og husband**
Charlotte Munck er uddannet fra Skuespillerskolen ved Odense Teater og har nydt stor succes i film som *Den eneste ene*, *Kongekabale* og *En kort en lang* samt på teateret. Mest kendt er hun dog

for sin rolle som *Anna Pihl* i tvserien af samme navn. Charlotte Munck spiller også med i bandet MunckBjørnKodal. Denne aften guider hun publikum gennem sangprogrammet og assisterer med rytmiske indspark fra VEGAs svingende husband.

**Sammensmeltning af musik og fællessang**
Når vi synger, tilpasser vi os vores omgivelser og medmennesker. Vi intonerer en smule op eller lidt ned for at stemme med de andre. Vi udtaler ordene korrekt for at opnå en fælles klang og vi starter og slutter sammen for at opnå en helhed i musikken. Alle kan være med, og vi håber, at du sammen med os har lyst til at dyrke den sammensmeltende oplevelse fællessang og musik giver.

**Frokostmenu – kan tilkøbes**

Langelinies Kjøbenhavner bouillabaisse med frisk fisk og skaldyr fra de danske kyster – hjemmedyrkede grøntsager fra Madkastellets marker - fermenteret dansk tang
serveret med hjemmerørt aioli, grønne salater og hjemmebagt surdejsbrød med gammeldags kærnet smør. Iskold hvidvin, rosé og andre sommerlige drikkevarer kan naturligvis købes i baren, på terrassen.

**Fakta om koncerten:**
VEGA Sangskat på Langelinie Pavillonen
Søndag den 2. september kl. 14.00
Langelinie Pavillonen, Langelinie 10, 2100 København Ø
Pris 125 kr. + gebyr
Forsalg starter i dag via VEGAs hjemmeside og Ticketmaster